3. ลักษณะการประกอบธุรกิจ

(1) ประวัติความเป็นมา การเปลี่ยนแปลงและพัฒนาการที่สำคัญ

บริษัทศรีอยุธยา แคปปิตอล จำกัด (มหาชน) เดิมชื่อ บริษัทศรีอยุธยา ประกันภัย จำกัด (มหาชน)
ซึ่งเป็นบริษัทประกันภัยชั้นนำของประเทศ ถือกำเนิดขึ้นเมื่อวันที่ 7 ตุลาคม 2493 ด้วยทุนจดทะเบียน
2 ล้านบาท เพื่อดำเนินธุรกิจรับประกันวินาศภัยทุกประเภท ได้แก่ การประกันอัคคีภัย
การประกันภัยทางทะเลและขนส่ง การประกันภัยเบ็ดเตล็ด และการประกันภัยรถยนต์

สำนักงานใหญ่ของบริษัทตั้งอยู่ที่ ชั้น 7 อาคารเพลินจิตทาวเวอร์ เลขที่ 898 ถนนเพลินจิต
แขวงลุมพินี เขตปทุมวัน กรุงเทพมหานคร 10330 โทรศัพท์ (662) 263-0335 โทรสาร (662)
263-0589 Website : www.ayud.co.th E-mail : info@ayud.co.th

ปัจจุบันบริษัทมีทุนทะเบียนจำนวน 500 ล้านบาท ชำระแล้ว 250 ล้านบาท
เป็นบริษัทมหาชนจำกัดซึ่งจดทะเบียนในตลาดหลักทรัพย์แห่งประเทศไทย

ตลอดระยะเวลากว่า 63 ปีที่รับใช้สังคมไทย
บริษัทได้ยึดมั่นนโยบายในการทำธุรกิจด้วยความระมัดระวังเพื่อสร้างความมั่นคง
และเน้นการเพิ่มประสิทธิภาพการบริการให้แก่ลูกค้า โดยยึดหลัก ความซื่อสัตย์ ยุติธรรม และจริงใจ
ดังจะเห็นได้จากรางวัลที่บริษัทได้รับดังต่อไปนี้

ในปี 2545 - 2546 บริษัทได้รับรางวัล “Disclosure Award”
ซึ่งเป็นบริษัทจดทะเบียนที่มีการเปิดเผยข้อมูลดีเด่นเป็นเวลา 2 ปีซ้อน
จากสำนักงานคณะกรรมการกำกับหลักทรัพย์และตลาดหลักทรัพย์ (กลต.)
การคัดเลือกนี้จัดทำขึ้นโดยสำนักงานคณะกรรมการกำกับหลักทรัพย์และตลาดหลักทรัพย์ (กลต.)
ร่วมกับสมาคมบริษัทจดทะเบียน
ผลที่ได้รับดังกล่าวนับเป็นสิ่งสะท้อนให้เห็นถึงความสำเร็จอันเนื่องมาจากความมุ่งมั่นและความพยายามของบริษัทในการดำเนินงานภายใต้การกำกับดูแลที่ดีมาตลอดและอย่างต่อเนื่องนั่นเอง

ในปี 2546 บริษัทได้รับรางวัล “Best Management Award” จากกรมการประกันภัย
กระทรวงพาณิชย์ (ปัจจุบันเปลี่ยนเป็น
สำนักงานคณะกรรมการกำกับและส่งเสริมการประกอบธุรกิจประกันภัย (คปภ.))
บริษัทได้รับรางวัลอันดับหนึ่งในสามในฐานะบริษัทประกันวินาศภัยที่มีการบริหารงานดีเด่นบริหารอย่างมีประสิทธิภาพ
เป็นเวลาต่อเนื่อง 4 ปี

ในปี 2550 บริษัทได้รับรางวัลในฐานะบริษัทประกันวินาศภัยที่มีการบริหารงานดีเด่นเป็นอันดับสาม
ของผลประกอบการปี 2549 จากกรมการประกันภัย
โดยพิจารณาจากการที่บริษัทมีการบริหารจัดการอย่างมีประสิทธิภาพ มีฐานะการเงินที่มั่นคง
และมีศักยภาพในการให้บริการรวมทั้งการดำเนินธุรกิจอย่างมีความรับผิดชอบต่อสังคมอีกด้วย

ในปี 2552 บริษัทได้รับการคัดเลือกให้เป็นบริษัทประกันวินาศภัยที่มีการบริหารงานดีเด่นอันดับหนึ่ง
ติดต่อกัน 2 ปีซ้อน(สำหรับการประกอบการปี 2550 และ 2551)
จากสำนักงานคณะกรรมการกำกับและส่งเสริมธุรกิจประกันภัย (คปภ.)
นับเป็นรางวัลแห่งความภาคภูมิใจที่แสดงให้เห็นว่าบริษัทสามารถรักษามาตรฐานในการบริหารงาน
มีความมั่นคงทางการเงิน และปฏิบัติตามกฎหมายได้อย่างดีเยี่ยม
และในปีเดียวกันบริษัทได้รับรางวัลบริษัทประกันวินาศภัยที่มีผลิตภัณฑ์นวัตกรรมที่ดีที่สุด (Best
Product Innovation) ประจำปี 2551 จาก ฯพณฯ. เอกอัครราชทูต Belgian Ambassador
Veestraeten จัดโดยหอการค้าเนเธอร์แลนด์-ไทย เมื่อวันที่ 1 ตุลาคม 2552

ในปี 2553 บริษัทได้รับรางวัลในฐานะบริษัทประกันวินาศภัยที่มีการบริหารงานดีเด่นประจำปี 2552
เป็นอันดับสาม จากสำนักงานคณะกรรมการกำกับและส่งเสริมธุรกิจประกันภัย (คปภ.)
นอกจากนี้ในปีเดียวกันบริษัทก็ยังได้รับรางวัล
“ประกาศเกียรติคุณประเภทนวัตกรรมด้านการพัฒนาสินค้า” จากการประกวด Financial
Insights Innovation Awards (FIIA) ประจำปี พ.ศ. 2553 ซึ่งจัดขึ้นโดย IDC
ที่ประเทศสิงคโปร์ เมื่อวันที่ 25-26 กุมภาพันธ์ 2553

ในปี 2554 บริษัทได้รับรางวัลในฐานะบริษัทประกันวินาศภัยที่มีการบริหารงานดีเด่นประจำปี 2553
เป็นอันดับสาม จากสำนักงานคณะกรรมการกำกับและส่งเสริมธุรกิจประกันภัย (คปภ.)

การเปลี่ยนแปลงในระหว่างปี 2554

ในปี 2554
บริษัทและบริษัทย่อยได้ตกลงทำสัญญาโอนกิจการซึ่งเป็นการโอนกรมธรรม์ทั้งหมดรวมถึงทรัพย์สินและหนี้สินที่เกี่ยวข้องกับการดำเนินธุรกิจประกันวินาศภัยของบริษัทให้แก่บริษัทย่อย
โดยความรับผิดชอบ
และภาระผูกพันตามสัญญากรมธรรมประกันภัยที่ยังมีผลใช้บังคับอยู่ในปัจจุบันที่ทำระหว่างบริษัทและผู้ถือกรมธรรม์หรือคู่สัญญาต่าง
ๆ จะรับผิดโดยบริษัทย่อย และ
บริษัทได้คืนใบอนุญาตประกอบธุรกิจประกันภัยให้แก่สำนักงานคณะกรรมการกำกับและส่งเสริมการประกอบธุรกิจประกันภัย
โดยที่ดำเนินธุรกิจหลักเฉพาะการลงทุนโดยถือหุ้นในบริษัทอื่นตามที่กำหนดไว้ในแผนการควบรวมธุรกิจ
โดยมีผลนับจากวันที่ 20 ธันวาคม 2554 เป็นต้นไป

การประกอบธุรกิจของบริษัทย่อย

บริษัท ศรีอยุธยา เจนเนอรัล ประกันภัย จำกัด (มหาชน)
(“บริษัทย่อย”)เป็นนิติบุคคลที่จัดตั้งขึ้นในประเทศไทย เมื่อวันที่ 21 กันยายน 2525 โดยมีธุรกิจหลัก
คือ ประกันวินาศภัย และได้รับใบอนุญาตประกอบธุรกิจประกันวินาศภัยทุกประเภท เมื่อวันที่ 24
กันยายน 2525

เมื่อวันที่ 3 ตุลาคม 2554 บริษัทย่อยได้ดำเนินการจดทะเบียนแปรสภาพเป็นบริษัท มหาชน จำกัด
กับกรมพัฒนาธุรกิจการค้า โดยได้รับอนุมัติการแปรสภาพจากบริษัท จำกัด เป็น บริษัท มหาชน จำกัด
จากสำนักงานคณะกรรมการกำกับและส่งเสริมการประกอบธุรกิจประกันภัยแล้ว ต่อมาเมื่อวันที่ 12
เมษายน 2555 ที่ประชุมสามัญผู้ถือหุ้นครั้งที่ 2
ของบริษัทได้มีมติอนุมัติให้มีการเพิ่มทุนของจดทะเบียนของบริษัทจาก 1,200 ล้านบาท (หุ้นสามัญ
120 ล้านหุ้น มูลค่าหุ้นละ 10.00 บาท) เป็น 2,400 ล้านบาท (หุ้นสามัญ 240 ล้านหุ้น
มูลค่าหุ้นละ 10.00 บาท) โดยการออกหุ้นสามัญใหม่จำนวน 120 ล้านหุ้น มูลค่าที่ตราไว้หุ้นละ
10.00 บาท จำหน่ายให้ผู้ถือหุ้นเดิมในราคาหุ้นละ 10.00 บาท เป็นเงิน 1,200 ล้านบาท
โดยบริษัทย่อยได้เรียกและรับชำระเงินค่าหุ้นเพิ่มทุนจำนวน 60 ล้านหุ้น เป็นเงิน 600 ล้านบาท
และได้จดทะเบียนเพิ่มทุนดังกล่าวกับกรมพัฒนาธุรกิจการค้า แล้วเมื่อวันที่ 4 พฤษภาคม 2555

ปัจจุบันบริษัทย่อยมีสถานประกอบการจดทะเบียนตั้งอยู่ที่อาคารเพลินจิตทาวเวอร์ ชั้น 18 โซน A
เลขที่ 898 ถนนเพลินจิต แขวงลุมพินี เขตปทุมวัน กรุงเทพมหานคร

(2) โครงสร้างรายได้ของบริษัทและบริษัทย่อย

โครงสร้างรายได้หลักของบริษัทแบ่งได้เป็นสองส่วน คือ
รายได้จากการรับประกันภัยและรายได้จากการลงทุน โดยมีรายละเอียดในงวดสำหรับปีสิ้นสุดวันที่
31 ธันวาคม 2555, 2554 และ 2553 ดังนี้

(หน่วย : บาท)

+----------------------+---------+----+---------+----+---------+----+
|                      | 2555    |    | 2554    |    | 2553    |    |
+----------------------+---------+----+---------+----+---------+----+
|                      | จ       | %  | จ       | %  | จ       | %  |
|                      | ำนวนเงิน |    | ำนวนเงิน |    | ำนวนเงิน |    |
+----------------------+---------+----+---------+----+---------+----+
| ร                    |         |    |         |    |         |    |
| ายได้จากการรับประกันภัย* |         |    |         |    |         |    |
+----------------------+---------+----+---------+----+---------+----+
|  อัคคีภัย               | 377,    | 19 | 431,    | 22 | 379,    | 26 |
|                      | 216,931 | .8 | 948,963 | .9 | 202,588 | .2 |
+----------------------+---------+----+---------+----+---------+----+
| ภัยทางทะเลและขนส่ง     | 184,    | 9  | 148,    | 7  | 124,    | 8  |
|                      | 091,421 | .7 | 675,232 | .9 | 805,982 | .6 |
|                      |         | 4. |         | 4. |         | 4. |
+----------------------+---------+----+---------+----+---------+----+
| ภัยเบ็ดเตล็ด            | 559,    | 29 | 534,    | 28 | 343,    | 23 |
|                      | 780,439 | .4 | 891,524 | .4 | 711,393 | .7 |
+----------------------+---------+----+---------+----+---------+----+
| ภัยรถยนต์              | 780,    | 41 | 767,    | 40 | 600,    | 41 |
|                      | 373,022 | .1 | 856,966 | .8 | 249,796 | .5 |
+----------------------+---------+----+---------+----+---------+----+
| รวม                  | 1,901,  | 1  | 1,883,  | 1  | 1,447,  | 1  |
|                      | 461,813 | 00 | 372,715 | 00 | 969,759 | 00 |
|                      |         | .0 |         | .0 |         | .0 |
+----------------------+---------+----+---------+----+---------+----+

*
รายได้จากการรับประกันภัยประกอบด้วยเบี้ยประกันภัยที่ถือเป็นรายได้สุทธิและรายได้ค่าจ้างและค่าบำเหน็จ

(หน่วย : บาท)

+----------------------+---------+----+---------+----+---------+----+
|                      | 2555    |    | 2554    |    | 2553    |    |
+----------------------+---------+----+---------+----+---------+----+
|                      | จ       | %  | จ       | %  | จ       | %  |
|                      | ำนวนเงิน |    | ำนวนเงิน |    | ำนวนเงิน |    |
+----------------------+---------+----+---------+----+---------+----+
| เบี้ยป                 |         |    |         |    |         |    |
| ระกันภัยที่ถือเป็นรายได้สุทธิ |         |    |         |    |         |    |
+----------------------+---------+----+---------+----+---------+----+
|  อัคคีภัย               | 341,    | 20 | 386,    | 23 | 339,    | 27 |
|                      | 344,058 | .0 | 345,575 | .2 | 930,727 | .0 |
+----------------------+---------+----+---------+----+---------+----+
| ภัยทางทะเลและขนส่ง     | 97,     | 5  | 74,     | 4  | 61,     | 4  |
|                      | 060,741 | .7 | 838,185 | .5 | 538,936 | .9 |
|                      |         |    |         |    |         | 4. |
+----------------------+---------+----+---------+----+---------+----+
| ภัยเบ็ดเตล็ด            | 491,    | 28 | 441,    | 26 | 268,    | 21 |
|                      | 086,102 | .7 | 529,152 | .6 | 221,740 | .3 |
+----------------------+---------+----+---------+----+---------+----+
| ภัยรถยนต์              | 780,    | 45 | 758,    | 45 | 590,    | 46 |
|                      | 379,006 | .6 | 748,126 | .7 | 000,063 | .8 |
+----------------------+---------+----+---------+----+---------+----+
| รวม                  | 1,709,  | 1  | 1,661,  | 1  | 1,259,  | 1  |
|                      | 869,907 | 00 | 461,038 | 00 | 691,466 | 00 |
|                      |         | .0 |         | .0 |         | .0 |
+----------------------+---------+----+---------+----+---------+----+

(หน่วย : บาท)

+---------------------+---------+----+---------+----+---------+----+
|                     | 2555    |    | 2554    |    | 2553    |    |
+---------------------+---------+----+---------+----+---------+----+
|                     | จ       | %  | จ       | %  | จ       | %  |
|                     | ำนวนเงิน |    | ำนวนเงิน |    | ำนวนเงิน |    |
+---------------------+---------+----+---------+----+---------+----+
| 1. ร                | 1,901,  | 86 | 1,883,  | 84 | 1,447,  | 81 |
| ายได้จากการรับประกันภัย | 461,813 | .6 | 372,715 | .1 | 969,759 | .8 |
+---------------------+---------+----+---------+----+---------+----+
| 2. รายได้จากการลงทุน  | 284,    | 13 | 332,    | 14 | 313,    | 17 |
|                     | 924,149 | .0 | 575,070 | .9 | 058,858 | .7 |
+---------------------+---------+----+---------+----+---------+----+
| 3. รายได้อื่น          | 7,      | 0  | 22,     | 1  | 9,      | 1  |
|                     | 991,835 | .4 | 602,565 | .0 | 063,831 | .5 |
+---------------------+---------+----+---------+----+---------+----+
| รวมรายได้ทั้งหมด       | 2,194,  | 1  | 2,238,  | 1  | 1,770,  | 1  |
|                     | 377,797 | 00 | 550,350 | 00 | 092,448 | 00 |
|                     |         | .0 |         | .0 |         | .0 |
+---------------------+---------+----+---------+----+---------+----+

หมายเหตุ บริษัทแสดงข้อมูลเกี่ยวกับนโยบายเงินลงทุนในหัวข้อ 5
เรื่องทรัพย์สินที่ใช้ในการประกอบธุรกิจ

สัดส่วนโครงสร้างรายได้ของบริษัทในปี 2555 ได้มีการเปลี่ยนแปลงจากปี 2554
โดยมีสัดส่วนของรายได้จากการรับประกันภัยของปี 2555 เพิ่มขึ้นจากอัตราร้อยละ 84.1 ในปี
2554 เป็นอัตราร้อยละ 86.6
ซึ่งเป็นผลมาจากการที่บริษัทยังคงมีนโยบายที่จะขยายงานรับประกันภัยในส่วนภูมิภาคให้มากขึ้นในปี
2555 อีกทั้งโครงการ Bancassurance ซึ่งทางธนาคารกรุงศรีอยุธยา จำกัด(มหาชน)
และธนาคารซีไอเอ็มบี ไทย จำกัด(มหาชน) ทำหน้าที่เป็นนายหน้าหาประกันให้กับบริษัท
ก็เป็นอีกช่องทางการจำหน่ายที่บริษัทให้การสนับสนุนอยู่เพื่อเพิ่มรายได้จากการรับประกันภัย

สัดส่วนรายได้จากการลงทุนของปี 2555 ลดลงจากอัตราร้อยละ 14.9 ในปี 2554
เป็นอัตราร้อยละ 13.0 เนื่องจากปี 2555
บริษัทได้นำเงินไปลงทุนซื้อหุ้นเพิ่มทุนของบริษัทย่อยจำนวน 600 ล้านบาท

(3) เป้าหมายการดำเนินธุรกิจ

เป้าหมายการดำเนินธุรกิจของบริษัทประกอบด้วย การรักษาความสามารถในการทำกำไรให้สูงที่สุด
โดยเน้นการเจริญเติบโตของเบี้ยประกันภัยรับ มุ่งบริหารสินทรัพย์ลงทุนให้มีผลตอบแทนที่สูง
เน้นประสิทธิภาพในการดำเนินงานและควบคุมค่าใช้จ่ายในการดำเนินงาน

จากเป้าหมายการดำเนินธุรกิจของบริษัทที่กำหนดไว้ การดำเนินงานของบริษัทและบริษัทย่อยในปี
2555 มีเบี้ยประกันภัยรับจำนวน 2,765.83 ล้านบาท เพิ่มขึ้นจากปี 2554 ซึ่งมีจำนวน 2,418.59
ล้านบาท เพิ่มขึ้นในอัตราร้อยละ 14.36
แต่เนื่องมาจากสถานการณ์มหาอุทกภัยที่เกิดขึ้นในประเทศไทยในช่วงไตรมาสที่ 4 ของปี 2554
ทำให้ในงบการเงินรวมของบริษัทสำหรับปี 2555 มีผลขาดทุนจากการรับประกันภัย จำนวน 136.20
ล้านบาท โดยค่าสินไหมทดแทนจากการดำเนินงานปกติ เพิ่มขึ้นจำนวน 145 ล้านบาท
หรือคิดเป็นอัตราร้อยละ 18.11 ค่าสินไหมทดแทนจากสถานการณ์มหาอุทกภัยที่เกิดขึ้นในประเทศไทย
มีจำนวน 108.58 ล้านบาท
สำหรับอัตราส่วนค่าสินไหมทดแทนจากการดำเนินงานปกติซึ่งไม่นับรวมค่าสินไหมทดแทนจากสถานการณ์มหาอุทกภัยเท่ากับ
55.31 เพิ่มขึ้นจากงวดเดียวกันของปีก่อนซึ่งมีอัตราร้อยละ 48.20
นอกจากนี้ค่าจ้างและบำเหน็จของปี 2555 เพิ่มขึ้นจากปี 2554 จำนวน 39.83 ล้านบาท
หรือคิดเป็นอัตราร้อยละ 11.04 ค่าใช้จ่ายในการรับประกันภัยอื่นเพิ่มขึ้นจากปีก่อนจำนวน 23.40
ล้านบาทหรือคิดเป็นอัตราร้อยละ 8.67 เนื่องจากปริมาณธุรกิจที่เพิ่มมากขึ้นจากปีก่อน
ค่าใช้จ่ายดำเนินงานเพิ่มขึ้นจากปีก่อนจำนวน 5.80 ล้านบาทหรือคิดเป็นอัตราร้อยละ 2.05

ในด้านการลงทุนบริษัทและบริษัทย่อยมีรายได้จากการลงทุนสุทธิในปี 2555 ลดลงจากปีก่อนจำนวน
55.26 ล้านบาทหรือคิดเป็นอัตราร้อยละ 23.55 ซึ่งเป็นผลมาจากปี 2555
บริษัทได้นำเงินไปเพิ่มทุนให้กับบริษัทย่อยจำนวน 600 ล้านบาท
กำไรจากการลงทุนในหลักทรัพย์ของปี 2555 ลดลงจากปีก่อนจำนวน 18.27
ล้านบาทหรือคิดเป็นอัตราร้อยละ 18.65 ในปี 2555ได้มีการปรับลดอัตราดอกเบี้ยนโยบาย 2 ครั้ง
เพื่อสนับสนุนกระบวนการฟื้นฟูเศรษฐกิจหลังเหตุการณ์อุทกภัยในปี 2554
ให้กลับเข้าสู่ระดับปกติเร็วขึ้นและเพื่อรองรับความเสี่ยงจากเศรษฐกิจโลกและรักษาแรงส่งของอุปสงค์ในประเทศ
ส่งผลให้อัตราดอกเบี้ยและอัตราผลตอบแทนระยะสั้นในตลาดเงินและตลาดพันธบัตรปรับลดลงจากปีก่อนตามทิศทางของอัตราดอกเบี้ยนโยบาย
ธนาคารพาณิชย์ต่างก็ปรับลดอัตราดอกเบี้ยทั้งเงินฝากและเงินกู้ตามไปด้วย
นอกจากนี้ธุรกิจลงทุนยังต้องเผชิญกับปัจจัยเสี่ยงต่างๆในหลายๆด้านโดยเฉพาะปัจจัยจากต่างประเทศทั้งจากเศรษฐกิจของประเทศสหรัฐอเมริกาและกลุ่มประเทศในยุโรปซึ่งอาจเกิดจากภาวะถดถอยซ้ำซ้อนและมีแนวโน้มอาจเกิดการผิดนัดชำระหนี้จากปัญหาหนี้สินของกลุ่มประเทศในยุโรป
ซึ่งปัจจัยเหล่านี้ได้ส่งผลให้สภาวการณ์ลงทุนในตลาดทุนมีความผันผวนสูง
แต่จากสถานการณ์เศรษฐกิจการเงินโลกโดยรวมที่มีเสถียรภาพมากขึ้นในช่วงปลายปี 2555
ทำให้นักลงทุนต่างชาติกลับเข้ามาลงทุนในหลักทรัพย์และพันธบัตรในประเทศตลาดเกิดใหม่
ส่งผลให้ดัชนีตลาดหลักทรัพย์ของไทย ณ สิ้นปี 2555 ปิดที่ระดับ 1,391.93 ในขณะที่เมื่อสิ้นปี 2554
ดัชนีปิดที่ระดับ 1,025.32 ทั้งนี้จากความเชื่อมั่นว่าเศรษฐกิจไทยมีแนวโน้มขยายตัวดีอย่างต่อเนื่อง
โดยได้ปัจจัยหนุนหลักจากสภาพคล่องในระบบการเงินทั่วโลกที่มีอยู่ในระดับสูง
หลังจากที่รัฐบาลในประเทศต่างๆอัดฉีดเงินเพื่อแก้ไขปัญหาเศรษฐกิจ
และการดำเนินนโยบายดอกเบี้ยต่ำของรัฐบาลทั่วโลก ทำให้เม็ดเงินไหลเข้าสู่สินทรัพย์เสี่ยง
กอปรกับปัจจัยทางการเมืองที่คลี่คลายลงและรัฐบาลได้ออกมาตรการเพื่อกระตุ้นภาวะเศรษฐกิจ
อย่างไรก็ตามบริษัทก็ได้พยายามอย่างเต็มที่เพื่อที่จะนำมาซึ่งผลตอบแทนที่เหมาะสมกับแต่ละสถานการณ์ในความเสี่ยงที่ยอมรับได้และได้คำนึงถึงความมั่นคงของการลงทุนเป็นสำคัญโดยได้ทำการลงทุนด้วยความระมัดระวังและรอบคอบ
เพื่อผลประโยชน์สูงสุดของผู้ถือหุ้น